CELEX: 62020TN0468
Language: mt
Date: 2020-07-24 00:00:00
Title: Kawża T-468/20: Rikors ippreżentat fl-24 ta’ Lulju 2020 – LB vs Il-Parlament

14.9.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 304/20
            
         
      Rikors ippreżentat fl-24 ta’ Lulju 2020 – LB vs Il-Parlament
      (Kawża T-468/20)
      (2020/C 304/24)
      Lingwa tal-kawża: il-Ġermaniż
      
         Partijiet
      
      
         Rikorrenti: LB (rappreżentant: O. Schmechel, avukat)
      
         Konvenut: Il-Parlament Ewropew
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-konvenut tat-2 ta’ Lulju 2020 li jittrasferixxi lir-rikorrenti lill-Uffiċċju ta’ Kollegament tal-Parlament Ewropew fil-Lussemburgu b’effett mill-1 ta’ Settembru 2020;
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Ir-rikors huwa bbażat fuq il-motivi li ġejjin.
      
                  1.
               
               
                  L-ewwel motiv ibbażat fuq nuqqas ta’ motivazzjoni
                  
                              —
                           
                           
                              Id-deċiżjoni ta’ trasferiment hija formalment illegali, għaliex hija ma tinkludix espożizzjoni tal-motivi. Madankollu, espożizzjoni tal-motivi kienet meħtieġa taħt l-Artikolu 41(2) tal-Karta dwar id-Drittijiet Fundamentali tal-Unjoni Ewropea u taħt l-Artikolu 296 TFUE, għaliex l-interess tar-rikorrenti f’dan ir-rigward kien identifikabbli b’mod ċar mill-konvenut.
                           
                        
            
                  2.
               
               
                  It-tieni motiv ibbażat fuq nuqqas ta’ konformità mal-proċedura għall-adozzjoni ta’ deċiżjoni
                  
                              —
                           
                           
                              Ir-rikorrenti ġiet awtorizzata tirrifjuta l-pożizzjoni fl-Uffiċċju ta’ Kollegament tal-Parlament Ewropew (EPLO) fil-Lussemburgu skont it-termini tad-deċiżjoni u hija għamlet hekk. It-trasferiment lejn din il-pożizzjoni ma kienx għadu, għaldaqstant, opzjoni.
                           
                        
            
                  3.
               
               
                  It-tielet motiv ibbażat fuq ksur tad-dmir ta’ premura. It-trasferiment lejn post ieħor ta’ impjieg imur kontra d-dmir ta’ premura tal-persuna li timpjega, għaliex huwa inkompatibbli ma’ diversi drittijiet fundamentali stabbiliti fil-Karta dwar id-Drittijiet Fundamentali. B’mod partikolari, inkisru d-drittijiet li ġejjin:
                  
                              —
                           
                           
                              Id-dritt għall-ħajja privata u tal-familja (Artikoli 7 u 33) u d-dritt tal-bint, minorenni, li żżomm fuq bażi regolari relazzjoni personali u kuntatt dirett maż-żewġ ġenituri tagħha (Artikolu 24) inkisru, għaliex il-familja tar-rikorrenti jkollha tgħix separatament, peress li l-bint ikollha tibqa’ f’Berlin mal-missier, u r-rikorrenti jkollha tiċċaqlaq lejn il-Lussemburgu waħedha.
                           
                        
                              —
                           
                           
                              Id-dritt għall-ugwaljanza f’għajnejn il-liġi (Artikolu 20) u għan-nondiskriminazzjoni (Artikolu 21) inkiser. Bħala uffiċjal miżżewġa tal-EPLO u omm ta’ bint minorenni, li tagħha hija taqsam il-kustodja mar-raġel tagħha, ir-rikorrenti hija suġġetta għall-mobbiltà li abbażi tagħha hija għandha tiġi ttrasferita lejn il-Lussemburgu. Uffiċjali sseparati u ddivorzjati tal-EPLO b’kustodja maqsuma ta’ wild minorenni jibqgħu eżenti mill-mobbiltà sakemm il-wild jilħaq l-età maġġorenni, mingħajr ma hemm raġuni oġġettiva għal din l-inugwaljanza fit-trattament.
                           
                        
            
                  4.
               
               
                  Ir-raba’ motiv ibbażat fuq in-natura sproporzjonata tat-trasferiment lejn post ieħor ta’ impjieg
                  
                              —
                           
                           
                              Ma sarx ibbilanċjar tal-interessi tar-rikorrenti u tal-konvenut, minkejja li l-konvenut huwa obbligat li jagħmel dan fil-kuntest tad-dmir tiegħu ta’ amministrazzjoni tajba (Artikolu 41 tal-Karta tad-Drittijiet Fundamentali).
                           
                        
                              —
                           
                           
                              L-interessi protetti tar-rikorrenti jipprevalu b’mod ċar fuq l-interess tal-konvenut fit-trasferiment.
                           
                        
                              —
                           
                           
                              It-trasferiment mill-EPLO f’Berlin lejn l-EPLO fil-Lussemburgu ma kienx fl-interessi tas-servizz.
                           
                        
            
                  5.
               
               
                  Il-ħames motiv ibbażat fuq użu ħażin ta’ diskrezzjoni
                  
                              —
                           
                           
                              Il-konvenut ma jirrikonoxxix is-setgħa diskrezzjonali tiegħu u għaldaqstant ma jeżerċitahiex.
                           
                        
            
                  6.
               
               
                  Is-sitt motiv ibbażat fuq il-prinċipju ta’ protezzjoni tal-aspettattivi leġittimi
                  
                              —
                           
                           
                              Minn meta r-rikorrenti nħatret fl-2001 sal-adozzjoni, fl-2018, tad-deċiżjoni ta’ mobbiltà tal-Uffiċċju tal-Parlament Ewropew, il-prinċipju li uffiċjali AST, bħar-rikorrenti ma humiex suġġetti għall-mobbiltà kien applikabbli. Dan il-prinċipju kien fis-seħħ sa mid-deċiżjoni tal-1998 dwar il-mobbiltà u ġie affermat mill-ġdid fid-deċiżjonijiet ta’ mobbiltà tal-2002 u tal-2004 tal-Uffiċċju tal-Parlament Ewropew.
                           
                        
                              —
                           
                           
                              L-aspettattivi leġittimi tar-rikorrenti fiż-żamma tal-eċċezzjoni ta’ mobbiltà kienu protetti. Bidla fir-regoli għalhekk titlob dispożizzjonijiet tranżitorji xierqa u eċċezzjonijiet xierqa. Il-perijodu tranżitorju propost ta’ tliet snin ma huwiex xieraq, għaliex huwa ma jeliminax is-separazzjoni tal-familja tar-rikorrenti. Eċċezzjoni għar-rikorrenti hija nieqsa.
                           
                        
            
                  7.
               
               
                  Is-seba’ motiv ibbażat fuq dekadenza
                  
                              —
                           
                           
                              Il-konvenut tilef il-possibbiltà li jordna l-mobbiltà bil-konsegwenza ta’ bidla fil-post ta’ impjieg kontra r-rikorrenti għaliex, billi eżenta ripetutament lil uffiċjali AST mill-mobbiltà, huwa ħoloq l-impressjoni li bidla fil-post ta’ impjieg ma kellhiex tkun mistennija mir-rikorrenti.